מונדיאל 1974

מונדיאל 1974 נערך בגרמניה המערבית מ-13 ביוני עד 7 ביולי. בתואר זכתה הנבחרת המארחת, נבחרת גרמניה המערבית, שניצחה במשחק הגמר את נבחרת הולנד בתוצאה 2–1.

מונדיאל זה היה הראשון שבו העניקו לנבחרת המנצחת את הגביע הנוכחי, גביע העולם של פיפ"א. הגביע הקודם, גביע ז'יל רימה, הוענק לנבחרת ברזיל לצמיתות מכיוון שזכייתה במונדיאל 1970 הייתה השלישית בתולדותיה. בנוסף, היה זה המונדיאל הראשון בו נעשה שימוש בכרטיס האדום, זה נשלף כבר במשחק הפתיחה, בו הורחק קרלוס קאסלי הצ'יליאני.

מבנה הטורניר היה שונה מזה שהיה נהוג בטורנירי הגביע העולמי שקדמו לו. 16 נבחרות העפילו לטורניר לאחר טורניר מוקדמות, וחולקו לארבעה בתים של 4 קבוצות בכל בית. שתי הנבחרות עם המאזן הטוב ביותר בכל בית העפילו לשלב הבתים השני, שבו היו שני בתים של 4 נבחרות כל אחד. שתי הנבחרות שסיימו את הבית במקום הראשון העפילו למשחק הגמר ושתי הנבחרות שסיימו במקום השני התמודדו ביניהן במשחק על המקום השלישי.

הסיבוב הראשון של הטורניר הפגיש שתי נבחרות למפגש פוליטי טעון, כשנבחרות מערב ומזרח גרמניה שיחקו ביניהן בהמבורג. גרמניה המזרחית הפתיעה וניצחה בתוצאה 1:0, אך נשרה מהטורניר בסיבוב השני.

במשחק הגמר של הטורניר, הראשון שנקלט בשידור ישיר בישראל, כבשו הגרמנים פול ברייטנר וגרד מילר שני שערים מול שער אחד של ההולנדי יוהאן ניסקנס, והובילו את גרמניה המערבית, בהנהגת הקפטן פרנץ בקנבאואר, לניצחון על הולנד בתוצאה 2:1 ולזכייה שנייה בגביע.

אף על פי שנבחרת הולנד הפסידה במשחק הגמר וסיימה את הטורניר במקום השני, כוכבם יוהאן קרויף ושיטת הכדורגל הטוטאלי הדהימו רבים, מה גם שהייתה זו נבחרת אלמונית למדי עד לאותו מועד, והיא הפכה לנבחרת הבולטת והאהודה ביותר מחוץ לגרמניה באותו טורניר. בישראל זכתה הנבחרת ההולנדית לאהדה נרחבת במיוחד על רקע תמיכתה המדינית של הולנד בישראל בעת משבר האנרגיה העולמי ב-1974, שהביא לדרדור מצבה המדיני של ישראל בעולם. עוד בלטו לטובה פולין, שסיימה שלישית, עם צמד חלוציה החדים גז'גוז' לאטו ואנדז'יי שארמאך (Szarmach), הקשר קז'ימיז' דיינה (Deyna) והשוער יאן טומשבסקי (Tomaszewski). כן בלטה גם שוודיה עם שוערה רוני הלסטרום וחלוציה רולאנד סנדברג וראלף אדסטרום (Edström). היא סיימה שלישית בשלב הבתים השני.

לעומת אלה, אכזבו נבחרות איטליה וברזיל, שהופיעו בגמר של 1970. איטליה נשרה כבר בשלב הבתים הראשון, ואילו ברזיל, אף על פי שסיימה רביעית, הציגה כדורגל פושר יחסית, ולא מצאה תחליף להיעדרו של פלה, שפרש מהנבחרת בתחילת שנות השבעים. גם אורוגוואי, רביעית ב-1970, אכזבה, ולא העפילה משלב הבתים הראשון. אכזבה יחסית היוותה גם הופעתה של ארגנטינה, שעלתה בקושי רב משלב הבתים הראשון, וסיימה אחרונה בביתה בשלב הבתים השני.

הפולני גז'גוז' לאטו סיים כמלך השערים של הטורניר לאחר שכבש לזכות נבחרתו שבעה שערים.

 אצטדיונים 
 ברלין המערבית מינכן גלזנקירכן שטוטגרט האצטדיון האולימפי האצטדיון האולימפי פארקשטדיון נקרשטדיון     קיבולת: 86,000 קיבולת: 80,000 קיבולת: 72,000 קיבולת: 71,000 200px 200px 200px 200px דיסלדורף ריינשטדיון קיבולת: 67,000 200px הנובר המבורג פרנקפורט דורטמונד נידרזאקסננשטדיון פולקספארקשטדיון ואלדשטדיון וסטפאלנשטדיון     קיבולת: 65,000 קיבולת: 62,000 קיבולת: 61,000 קיבולת: 54,000 200px 220px 200px 200px

שלב הבתים
בית א'

בית ב'

בית ג'

בית ד'

שלב הבתים השני
בית א'

בית ב'

מקומות 3-4

 גמר 

כובשי השערים
דירוגשחקןמס' שערים1 גז'גוז' לאטו72 אנדז'יי שארמאך5 יוהאן ניסקנס4 גרד מילר4 ג'וני רפ ראלף אדסטרום

 מצטיינים 

 כדור הזהב כדור הכסף כדור הארד יוהאן קרויף  פרנץ בקנבאואר  קז'ימייז' דיינה נעל הזהב נעל הכסף נעל הארד גז'גוז' לאטו  אנדז'יי שארמאך  יוהאן ניסקנס  גרד מילר   ג'וני רפ   ראלף אדסטרוםכפפת הזהב ספ מאיירהשחקן הצעיר המצטיין ולדיסלב ז'מודההנבחרת ההוגנת של הטורניר גרמניה

נבחרת הטורניר:
 במונדיאל זה נבחרו 14 שחקנים בנבחרת הטורניר
שוערהגנהקישורהתקפה ספ מאייר רוד קרול    פול ברייטנר    אליאס פיגרואה    פרנץ בקנבאואר    ברטי פוגטס    מריניו צ'אגאס וולפגנג אובראט    קז'ימייז' דיינה    יוהאן ניסקנס    ברנקו אובלק רוב רנסנברינק    יוהאן קרויף    גז'גוז' לאטו

קישורים חיצוניים

 נתונים מלאים על הטורניר




*
קטגוריה:גביע העולם בכדורגל
קטגוריה:תחרויות כדורגל ב-1974
קטגוריה:תחרויות כדורגל בגרמניה
קטגוריה:פרנקפורט: תחרויות ספורט
קטגוריה:1974 בגרמניה